Държавен вестник, бр. 36, 2025 г., стр. 5

БРОЙ  36	
Д Ъ Р Ж А В Е Н  В Е С Т Н И К 	
СТР.  5  
Чл. 6. (1) На кандидат-ползвател, на когото 
е издадена експертна препоръка с одобрение 
и който е включен в списък на одобрените 
ползватели по видове високотехнологични 
помощни средства съгласно Методиката, се 
издава удостоверение за предоставяне на 
високотехнологично помощно средство по 
образец, утвърден от министъра на труда и 
социалната политика, който съдържа минимум 
следните реквизити:
1. трите имена и ЕГН на кандидат-полз­
вателя;
2. конкретен вид на високотехнологичното 
помощно средство, което ще бъде предоста­
вено;
3. максималната стойност, до която се 
финансира конкретното високотехнологично 
помощно средство;
4. минимално изискуемите технически 
характеристики на високотехнологичното 
помощно средство.
(2) Удостоверението по ал. 1 се издава от 
министъра на труда и социалната политика или 
от упълномощено от него длъжностно лице.
(3) Екземпляр от удостоверението по ал. 1 
се съобщава писмено на кандидат-ползвателя.
(4) Длъжностните лица, определени със 
заповед на директора на съответната реги­
онална дирекция за социално подпомагане 
към Агенцията за социално подпомагане за 
членове на Комисия за оценка съгласно чл. 5, 
ал. 3 от Методиката, предприемат действия 
за уведомяване на лицата, включени в списъ­
ците с одобрените ползватели, и съдействат 
за насочването им за фактическото предос­
тавяне на съответните високотехнологични 
помощни средства.
(5) Удостоверението по ал. 1 се прилага в 
рамките на срока, определен от съответния 
доставчик за предоставяне на конкретното 
високотехнологично помощно средство, но 
не по-късно от 31 декември 2025 г.
Чл. 7. (1) Кандидат-ползвателят, получил 
удостоверение по чл. 6, ал. 1 за предоставяне 
на високотехнологично помощно средство, 
избира доставчик от списъка по чл. 14, ал. 1 
съобразно индивидуалните си потребности.
(2) Кандидат-ползвателят може да ползва 
подкрепата съгласно удостоверението по 
чл. 6, ал. 1 при избран от него доставчик в 
случаите, когато:
1. предлаганото изделие отговаря на мини­
малните технически характеристики и може да 
бъде финансирано в рамките на определената 
максимална стойност съгласно приложението;
2. доставчикът на високотехнологичното 
помощно средство отговаря на заложените 
в това постановление условия и е включен в 
списъка по чл. 14, ал. 1;
3. е сключено тристранно споразумение 
по образец, утвърден от министъра на труда 
и социалната политика, за предоставяне на 
съответното високотехнологично помощно 
средство между кандидат-ползвателя, достав­
чика и Министерството на труда и социалната 
политика.
(3) В случай че кандидат-ползвателят 
се откаже или е в невъзможност да ползва 
съответното високотехнологично помощно 
средство съгласно предоставеното удостове­
рение по чл. 6, ал. 1 поради лични причини 
и/или промяна в потребностите, той декла­
рира това обстоятелство писмено в дирекция 
„Социално подпомагане“ по настоящ адрес, 
че не желае да получи високотехнологично 
помощно средство в рамките на Инвестиция­
та, като посочва причината за това и връща 
екземпляра от удостоверението по чл. 6, ал. 1.
(4) За подадената по реда на ал. 3 декла­
рация за отказ служителите на съответната 
дирекция „Социално подпомагане“ уведомя­
ват Министерството на труда и социалната 
политика в 7-дневен срок.
(5) В случаите по ал. 3 и след получава­
не на информацията по ал. 4 или по чл. 24, 
ал. 1, т. 5 длъжностни лица, определени от 
министъра на труда и социалната политика, 
издават удостоверение за предоставяне на 
високотехнологично помощно средство на 
кандидат-ползвател, включен в списъка на 
чакащите по видове високотехнологични 
помощни средства.
(6) Удостоверенията, издадени по реда 
на ал. 5, могат да се ползват при условията, 
посочени в ал. 1 и 2.
Чл. 8. Удостоверения за предоставяне 
на високотехнологични помощни средства 
по чл. 6, ал. 1 и чл. 7, ал. 5 се издават до 
изчерпване на разполагаемия ресурс за фи­
нансиране на високотехнологични помощни 
средства по Инвестицията и при обективна 
възможност кандидат-ползвателите да ги 
ползват съгласно установените ред и условия 
в това постановление.
Раздел IV
Изискванията към лицата, предоставящи 
високотехнологични помощни средства
Чл. 9. Право да предоставят високотех­
нологични помощни средства в рамките на 
Инвестицията имат лица, регистрирани като 
търговци по Търговския закон или по зако­
нодателството на друга държава – членка на 
Европейския съюз, на друга държава – страна 
по Споразумението за Европейското иконо­
мическо пространство, наричани по-нататък 
„Доставчици“, които отговарят едновременно 
на следните общи изисквания: